Diari Oficial de la Generalitat Valenciana


Sumari del DOGV 5680, del 15-01-2008 (2008/203)

ORDE de 30 de novembre de 2007, de la Conselleria de Presidència, per la qual s'aprova la supressió del lloc d'oficial major de l'Ajuntament de Chiva.
------------------------------------------------------------------------------------------------------------------------------------------------------

### Dades del document

Número de DOGV
:   5680

Data del DOGV
:   15-01-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/203


Data del document
:   30-11-2007

Organisme emissor
:   Conselleria de Presidència

Tipus de document
:   Ordre

Descriptors 

:   * Chiva
    * cessament d'ocupació
    * professió administrativa
    * administració local

ORDE de 30 de novembre de 2007, de la Conselleria de Presidència, per la qual s'aprova la supressió del lloc d'oficial major de l'Ajuntament de Chiva. [2008/203]  
El Ple de l'Ajuntament de Chiva en sessió de 2 d'octubre de 2007, va acordar modificar la plantilla municipal i suprimir el lloc d'oficial major reservat a funcionari d'administració local amb habilitació de caràcter nacional pertanyent a la subescala de secretaria-intervenció creada en sessió celebrada el 9 de març de 2006.  
En el mateix acord plenari s'aprova remetre a esta conselleria de Presidència certificació de la Secretaria acreditativa de la modificació de la plantilla, així com de la seua publicació en el Butlletí Oficial de la Província a l'efecte de la seua supressió, que obra en l'expedient.  
Atés allò que s'ha disposat en Decret 159/97, de 29 d'abril, de la Generalitat Valenciana, que atribuïx al conseller de Presidència, la competència per a classificar els llocs de col·laboració reservats a funcionaris d'administració local amb habilitació de caràcter nacional i per tant, també la seua amortització  
Vist el que disposa la Disposició Transitòria Sèptima de la Llei 7/2007, de 12 d'abril, de l'Estatut Bàsic de l'Empleat Públic, que disposa que fins que no s'aproven les normes de desplegament de la Disposició Addicional 2ª del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració Local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes per l'article 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional  
Ordene  
Suprimir el lloc d'oficial major de l'Ajuntament de Chiva de conformitat amb l'acord adoptat pel ple de la dita corporació en sessió de 2 d'octubre de 2007, i la normativa aplicable sobre provisió de llocs de treball reservats a funcionaris d'administració local amb habilitació de caràcter nacional.  
Contra esta orde, que posa fi a la via administrativa es podrà interposar recurs contenciós administratiu davant del Jutjat Contenciós Administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció contenciosa administrativa, sense perjuí que s'utilitze qualsevol altra via que es considere oportuna.  
València, 30 de novembre de 2007  
El vicepresident primer  
i conseller de Presidència  
Vicente Rambla Momplet